ΑΠΟΦΑΣΕΙΣ
Αριθμ. οικ.59258
Έγκριση της υπ’ αρ. 44/2020 απόφασης του Περιφερειακού Συμβουλίου της Περιφέρειας Δυτικής
Μακεδονίας (υπ’ αρ. 5η/26.2.2020 Συνεδρίαση,
12ο θέμα) αναφορικά με προσωρινές κυκλοφοριακές ρυθμίσεις και τη λήψη μέτρων ρύθμισης
οδικής κυκλοφορίας οχημάτων κατά τη διάρκεια
εκτέλεσης εργασιών του έργου «Ασφαλτόστρωση Εθνικού - Επαρχιακού Οδικού Δικτύου Αμυ-
νταίου 2019» σύμφωνα με το άρθρο 52 παρ. 1
του ΚΟΚ.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Την παρ. 6 του άρθρου 6 του ν. 2503/1997 «Διοίκηση,
οργάνωση στελέχωση της Περιφέρειας, ρύθμιση θεμάτων για την Τοπική Αυτοδιοίκηση και άλλες διατάξεις»
(Α΄ 107).
2. Τον ν. 2647/1998 «Μεταβίβαση αρμοδιοτήτων στις
Περιφέρειες και την Αυτοδιοίκηση και άλλες διατάξεις»
(Α΄ 237).
3. Την παρ. 2 του άρθρου 10 και του άρθρου 52 του
ν. 2696/1999 (Α΄ 57) «Κύρωση του Κώδικα Οδικής Κυκλοφορίας» όπως αντικαταστάθηκε με την παρ. 9 του
άρθρου 48 του ν. 4313/2014 (Α΄ 261).
4. Τα άρθρα 6 και 280 του ν. 3852/2010 «Νέα αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης» (Α΄ 87).
5. Το άρθρο 28 του ν. 4325/2015 «Εκδημοκρατισμός
της Διοίκησης - Καταπολέμηση Γραφειοκρατίας και Ηλεκτρονική Διακυβέρνηση» (Α΄ 47).
6. Το άρθρο 24 του ν. 4368/2016 «Μέτρα για την επιτάχυνση του κυβερνητικού έργου και άλλες διατάξεις»
(Α΄ 21).
7. Το π.δ. 141/2010 «Οργανισμός της Αποκεντρωμένης
Διοίκησης Ηπείρου και Δυτικής Μακεδονίας» (Α΄ 234).
8. Την υπ’ αρ. ΔΙΠΑΔ/οικ./502/2003 (Β΄ 946) υπουργική
απόφαση «Έγκριση Τεχνικής προδιαγραφής σήμανσης
εκτελούμενων οδικών έργων εντός και εκτός κατοικημένων περιοχών ως ελάχιστα όρια».
9. Την υπ’ αρ. ΔΜΕΟ/Ο/613/2011 (Β΄ 9051) υπουργική
απόφαση «Έγκριση Προδιαγραφών και οδηγιών σήμανσης εκτελούμενων έργων (ΟΜΟΕ-ΣΕΕΟ)».
10. Την υπ’ αρ. 13912/15.5.2017 απόφαση του Υπουργού Εσωτερικών (ΥΟΔΔ 250) με την οποία διορίστηκε
Συντονιστής της Αποκεντρωμένης Διοίκησης Ηπείρου
- Δυτικής Μακεδονίας ο Βασίλειος Μιχελάκης του Πολυκάρπου.
11. Την υπ’ αρ. ΔΟΥ/οικ/220/15.1.2015 Εγκύκλιο του
ΥΠΟΜΕΔΙ «Μέτρα ρύθμισης κυκλοφορίας για την εκτέλεση έργων στο οδικό δίκτυο της χώρας - Εφαρμογή
των διατάξεων του άρθρου 52 του ν. 2696/1999 (ΚΟΚ),
όπως τροποποιήθηκε και ισχύει με το άρθρο 48 του
ν. 4313/2014».
12. Το υπ’ αρ. 15109/13.5.2013 έγγραφο της Διεύθυνσης Οργάνωσης και λειτουργίας ΟΤΑ του ΥΠ.ΕΣ.
13. Το υπ’ αρ. πρωτ. ΔΟΥ/1626/Φ-922/2.4.2015 έγγραφο της Διεύθυνσης Νομοθετικού Συντονισμού και Καλής
Νομοθέτησης του ΥΠΟΜΕΔΙ «Διευκρινίσεις για τη λήψη
των μέτρων ρύθμισης της κυκλοφορίας».
14. Tη υπ’ αρ. οικ.35082/1652/5.6.2014 απόφαση της
Γενικής Γραμματέως Αποκεντρωμένης Διοίκησης Ηπείρου - Δυτικής Μακεδονίας «Άσκησης αρμοδιότητας
έγκρισης αποφάσεων των ΟΤΑ που αφορούν μέτρα ρύθμισης οδικής κυκλοφορίας σύμφωνα με τα άρθρα 52 και
52Α του ν. 2696/1999 όπως τροποποιήθηκε και ισχύει».
15. Την υπ’ αρ. οικ.19783/269/14.4.2015 απόφαση του
Γενικού Γραμματέα Αποκεντρωμένης Διοίκησης Ηπείρου
- Δυτικής Μακεδονίας «Τροποποίηση - Συμπλήρωση της
υπ’ αρ. 35082/1652/5.6.2014 απόφασης Γενικής Γραμματέως περί άσκησης αρμοδιότητας έγκρισης αποφάσεων
των ΟΤΑ που αφορούν μέτρα ρύθμισης οδικής κυκλοφορίας σύμφωνα με τα άρθρα 52 και 52Α του ν. 2696/1999
όπως τροποποιήθηκε και ισχύει».
16. Το υπ’ αρ. οικ.33278/394/8.6.2015 έγγραφο του
προϊσταμένου της Γενικής Διεύθυνσης Χωροταξικής
και Περιβαλλοντικής Πολιτικής της Αποκεντρωμένης
Διοίκησης Ηπείρου - Δυτικής Μακεδονίας «Οδηγίες για
τα απαιτούμενα δικαιολογητικά στοιχεία πληρότητας
φακέλου της διαδικασίας έγκρισης κυκλοφοριακών
ρυθμίσεων σύμφωνα με τις παρ. 1 και 3 του άρθρου 52
του ν. 2696/1999 (Α΄ 57) «Κύρωση του Κώδικα Οδικής
Κυκλοφορίας», όπως αντικαταστάθηκε με την παρ. 9 του
άρθρου 48 του ν. 4313/2014 (Α΄ 261)».
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
18 Ιουνίου 2020
ΤΕΥΧΟΣ  ΔΕΥΤΕΡΟ
Αρ. Φύλλου 2408
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2408/18.06.2020
17. Το υπ’ αρ. ΔΟΥ/277/Φ.252/26.3.2018 έγγραφο
του Υπουργείου Υποδομών και Μεταφορών «Μέτρα
ρύθμισης κυκλοφορίας (Κώδικας Οδικής Κυκλοφορίας
ν. 2629/1999 όπως έχει τροποποιηθεί και ισχύει)».
18. Τη υπ’ αρ. 104320/4397/2012 (Β΄ 3307) απόφαση
Περιφερειάρχη Δ. Μακεδονίας, με θέμα «Καθορισμός
οδών που ανήκουν στην αρμοδιότητα συντήρησης των
Υπηρεσιών της Έδρας της Περιφέρειας Δυτικής Μακεδονίας και των Υπηρεσιών των Περιφερειακών Ενοτήτων
που υπάγονται στην Περιφέρεια».
19. Την υπ’ αρ. 44/2020 ομόφωνη απόφαση έγκρισης
περί Προσωρινών Μέτρων Ρύθμισης Κυκλοφορίας για
το έργο «Ασφαλτόστρωση Εθνικού - Επαρχιακού Οδικού
Δικτύου Αμυνταίου 2019» του Περιφερειακού Συμβουλίου Δυτικής Μακεδονίας.
20. Το υπ’ αρ. 41113/13.3.2020 (υπ’ αρ. 35900/23.3.2020
/ Α.Δ.Η. και Δ.Μ. / Δ.ΠΕΧΩΣ) έγγραφο της Διεύθυνσης Τεχνικών Έργων Π.Ε. Φλώρινας «Αίτημα λήψης απόφασης
για έγκριση προσωρινών κυκλοφοριακών ρυθμίσεων
για την εκτέλεση του έργου: «Ασφαλτόστρωση Εθνικού- Επαρχιακού Οδικού Δικτύου Αμυνταίου 2019» με
συνημμένο φάκελο.
21. Το γεγονός ότι δεν προκαλείται δαπάνη σε βάρος
του κρατικού προϋπολογισμού.
και επειδή από τη σχετική 20) συνημμένη θεωρημένη
μελέτη της Διεύθυνσης Τεχνικών Έργων της Π.Ε. Φλώρινας Περιφέρειας Δυτικής Μακεδονίας προκύπτει ότι:
i) τα προτεινόμενα προσωρινά μέτρα ρύθμισης οδικής
κυκλοφορίας:
• απαιτούνται προκειμένου να εκτελεστούν οι εργασίες του έργου του θέματος σύμφωνα με την εγκεκρι-
μένη από την Διεύθυνση Τ.Ε. της Π.Ε. Φλώρινας (υπ’ αρ.
33059/854/25.2.2019) μελέτη,
• προτείνονται βάσει της υπ’ αρ. ΔΜΕΟ/Ο/613/2011
(Β΄ 905) υπουργικής απόφασης «Έγκριση Προδιαγραφών
και οδηγιών σήμανσης εκτελούμενων έργων (ΟΜΟΕΣΕΕΟ)» αφού λήφθηκαν υπόψη τα χαρακτηριστικά της
οδού (πλάτος λωρίδας 3,40μ. έως 3,80μ. με μία λωρίδα
ανά κατεύθυνση), η φύση και η χρονική διάρκεια των
εργασιών που πρόκειται να εκτελεστούν και γενικότερα
οι αρχές και οι κανόνες που ισχύουν για τη μελέτη και τη
λειτουργία των οδών,
• επιβάλλονται σε όλη τη διάρκεια εκτέλεσης των εργασιών του έργου του θέματος για λόγους ασφαλείας και
λαμβάνοντας υπόψη τα γεωμετρικά χαρακτηριστικά των
οδών και την χρονική διάρκεια των εργασιών, είναι τα
περισσότερο ενδεδειγμένα προκειμένου να εκτελεστούν
τα έργα του θέματος διασφαλίζοντας ταυτόχρονα κατά
το δυνατό, σε συνδυασμό με την εργοταξιακή σήμανση
που θα εγκριθεί στη συνέχεια και θα εφαρμοστεί καθ’
όλη τη χρονική διάρκεια εκτέλεσης των έργων, την εξυπηρέτηση της κυκλοφορίας (κίνηση οχημάτων, πεζών,
δικυκλιστών, μέσων μαζικής μεταφοράς, προσπέλαση
ιδιοκτησιών, ΟΚΩ), την ασφάλεια των διερχομένων οδηγών - οχημάτων καθώς και την ασφάλεια των εργαζομέ-
νων στο εργοτάξιο,
• απαιτούνται προκειμένου να εγκριθεί σε επόμενο
στάδιο η μελέτη εφαρμογής της εργοταξιακής σήμανσης
από την Διεύθυνση Τεχνικών Έργων της Π.Ε. Φλώρινας,
• επιτυγχάνουν την ισορροπία μεταξύ της αδιάλειπτης
κυκλοφοριακής ροής και του ανεμπόδιστου έργου τους
εργοταξίου,
• επιβάλλονται λόγω της φύσης των εργασιών να εκτελούνται σε οποιοδήποτε τμήμα των παρακάτω αναφε-
ρόμενων οδών στο οποίο προκύπτει ανάγκη,
ii) δεν επηρεάζονται οι υπηρεσίες οδικής μαζικής μεταφοράς, αποφασίζουμε
Την έγκριση της υπ’ αρ. 44/2020 απόφασης του Περιφερειακού Συμβουλίου της Περιφέρειας Δυτικής Μα-
κεδονίας (υπ’ αρ. 5η/26.2.2020 Συνεδρίαση, 12ο θέμα)
αναφορικά με τη λήψη προσωρινών μέτρων ρύθμισης
οδικής κυκλοφορίας οχημάτων στα τμήματα του επαρχιακού οδικού δικτύου που παρουσιάζονται στον πίνακα 1
και σύμφωνα με τους συνημμένους χάρτες, για τα οποία
έχει αρμοδιότητα συντήρησης η Διεύθυνση Τεχνικών
Έργων της Π.Ε. Φλώρινας και βρίσκονται εντός των διοικητικών ορίων του Δήμου Αμυνταίου, κατά την διάρ-
κεια εκτέλεσης των εργασιών του έργου του θέματος
τα οποία περιγράφονται στον πίνακα 2 σε αντιστοίχιση
με το είδος της εργασίας που πρόκειται να εκτελεστεί:
Πίνακας 1
α/α Πρωτεύον Επαρχιακό Δίκτυο
Μήκος (χλμ)
Επ.Ο.20 - Αμύνταιο - Σωτήρα - Πεδινό - Φανός - Αετός - Αγραπιδιά - Σκλήθρο - Ασπρόγεια Λέχοβο - Όρια Περ. Ενότητας Καστοριάς
28,00
Δευτερεύον Επαρχιακό Οδικό Δίκτυο
Επ.Ο.18 - Αμύνταιο - Ξυνό Νερό
5,00
Επ.Ο.21 - Αετός - Νυμφαίο
9,70
Επ.Ο.38 - Ανάργυροι - Όρια Περ. Ενότητας Κοζάνης
2,70
Επ.Ο.42 - Εθνική Οδός Φλώρινας - Κοζάνης - Φιλώτας - Αντόγονο - Μανιάκι - Φαράγγι - Όρια
Περ. Ενότητας Πέλλης
20,30
Επ.Ο.43 - Όρια Περιφ. Ενότητα Κοζάνης - Φιλώτας - Λεβαία - Αμύνταιο
7,10
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2408/18.06.2020
Πίνακας 2
α/α
Εργασία
Προσωρινό Μέτρο
Καθαρισμός και μόρφωση τάφρου τριγωνικής διατομής ή τάφρου ερείσματος σε κάθε είδους έδαφος
- Στένωση Λωρίδας
-   Εναλλάξ κυκλοφορία των δύο κατευθύνσεων στην
περίπτωση που λόγω της θέσης εργασίας και της
φύσης των εργασιών δεν εξασφαλίζεται ελάχιστο
ελεύθερο πλάτος διέλευσης οχημάτων 2,75μ. ανά
κατεύθυνση
Απόξεση ασφαλτικού οδοστρώματος (φρεζάρισμα)
-Εναλλάξ κυκλοφορία των δύο κατευθύνσεων
Εφαρμογή ασφαλτικής συγκολλητικής επάλειψης
Ασφαλτική στρώση κυκλοφορίας μεταβλητού πάχους
Επισκευή φθορών ασφαλτικού οδοστρώματος με
ασφαλτόμιγμα
Τοποθέτηση, επισκευή - αποκατάσταση ή αποξήλωση
χαλύβδινων στηθαίων ασφάλειας
Τοποθέτηση κατακόρυφης σήμανσης
Διαγράμμιση του οδοστρώματος
Η εν λόγω έγκριση χορηγείται με τις παρακάτω προϋποθέσεις:
1. Η αρμόδια για την συντήρηση των παραπάνω αναφερόμενων τμημάτων Υπηρεσία της Περιφέρειας Δυ-
τικής Μακεδονίας θα προβεί στη έγκριση της μελέτης
εφαρμογής εργοταξιακής σήμανσης για την εκτέλεση
του έργου του θέματος, στην οποία θα λαμβάνονται ιδιαίτερα υπόψη μεταξύ άλλων οι δεσμεύσεις που αφορούν
στο μέγιστο μήκος της εργοταξιακής ζώνης για τις περιπτώσεις όπου αυτό επιβάλλεται, τα ελάχιστα πλάτη των
λωρίδων κίνησης οχημάτων, τα μέγιστα όρια ταχύτητας
καθώς και το απαραίτητο πλάτος μεταξύ του χώρου των
εκτελούμενων έργων και του οδοστρώματος κυκλοφορίας για την ασφαλή διέλευση των εργαζομένων όπως
αυτά προβλέπονται στην υπ’ αρ. ΔΜΕΟ/Ο/613/2011
(Β΄ 905) υπουργική απόφαση «Έγκριση Προδιαγραφών
και οδηγιών σήμανσης εκτελούμενων έργων (ΟΜΟΕΣΕΕΟ)» (Τεύχος 7, Παράρτημα Γ).
2. Η επιβλέπουσα το έργο Υπηρεσία της Περιφέρειας
Δυτικής Μακεδονίας καθώς και ο ανάδοχος του έργου
οφείλουν κατά την διάρκεια εκτέλεσης των εργασιών σε
κάθε οδικό τμήμα:
α) να τηρούν πλήρως τα μέτρα ρύθμισης της οδικής
κυκλοφορίας που εγκρίνονται με την παρούσα απόφαση
σε συνδυασμό πάντα με τη εγκεκριμένη μελέτη εφαρμογής της εργοταξιακής σήμανσης του έργου,
β) σε περίπτωση που προκύψει λόγω ιδιαίτερων συνθηκών ή λόγω αδυναμίας τήρησης των ρυθμίσεων ανά-
γκη τροποποίησης των παρόντων εγκεκριμένων μέτρων
ρύθμισης της οδικής κυκλοφορίας, να προβούν άμεσα
στο αίτημα τροποποίησής της,
γ) να αποκαταστήσουν άμεσα τυχόν φθορές στην
υπάρχουσα, οριζόντια και κατακόρυφη σήμανση ή
οπουδήποτε αλλού,
δ) να ενημερώσουν έγκαιρα το οικείο Τμήμα Τροχαίας
και τον οικείο Δήμο για τον χρόνο έναρξης και λήξης
των εργασιών.
3. Σε περιπτώσεις ζώνης έργων όπου τουλάχιστον σε
μια από τις κατευθύνσεις κυκλοφορίας δεν είναι δυνατή
η λειτουργία περισσοτέρων της μιας λωρίδων κυκλοφορίας, τότε το μήκος αυτής της ζώνης δεν πρέπει να
υπερβαίνει τα 2.000 m.
4. Να ληφθεί ειδική μέριμνα κατά τον προγραμματισμό
των έργων που εκτελούνται ταυτόχρονα στο εν λόγω
οδικό δίκτυο ώστε στην περίπτωση ανάπτυξης περισσότερων της μίας εργοταξιακών ζωνών επί του ίδιου οδικού
άξονα, να υπάρχει ικανοποιητική απόσταση μεταξύ τους
ώστε να εξασφαλίζεται η απαιτούμενη κάθε φορά ζώνη
προειδοποίησης εντός της οποίας οι διερχόμενοι οδηγοί
θα λαμβάνουν εγκαίρως την απαραίτητη ενημέρωση και
προειδοποίηση για τις αλλαγές στις συνθήκες κυκλοφορίας που θα συναντήσουν, θα προσαρμόζουν κατάλληλα
της ταχύτητά τους και θα γίνεται ομαλά η μετάβαση από
το ένα εργοτάξιο στο άλλο χωρίς την πρόκληση οποιασδήποτε σύγχυσης.
5. Στα σημεία που τα τμήματα των οδών στις οποίες
εκτελούνται εργασίες διασταυρώνονται με παρακείμενες οδούς, να ληφθεί μέριμνα με την προβλεπόμενη
σήμανση και την επιτόπου ρύθμιση της κυκλοφορίας
με σηματωρό.
6. Στις περιπτώσεις που το προτεινόμενο μέτρο ρύθμισης οδικής κυκλοφορίας είναι η «Εναλλάξ κυκλοφορία
των δύο κατευθύνσεων» η κυκλοφορία των οχημάτων
δεν θα διακόπτεται αλλά θα διεξάγεται εναλλάξ ανά κατεύθυνση και θα ρυθμίζεται με φωτεινούς σηματοδότες
στην περίπτωση παραμονής του μέτρου κατά τη διάρκεια της νύχτας.
7. Να λαμβάνεται μέριμνα έτσι ώστε με την εφαρμογή
των προτεινόμενων κυκλοφοριακών ρυθμίσεων να μην
επηρεάζονται οι υπηρεσίες των μέσων οδικής μαζικής
μεταφοράς.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2408/18.06.2020
8. Τα μέτρα που λαμβάνονται με την παρούσα απόφαση να ισχύουν από την τοποθέτηση των οικείων πινακί-
δων σήμανσης, των σηματοδοτών ή των διαγραμμίσεων
στο οδόστρωμα, εκτός αν κατά το χρόνο ισχύος των μέτρων αυτών η κυκλοφορία ρυθμίζεται από στελέχη της
αρμόδιας Αστυνομικής Αρχής.
9. Μόνιμη υφιστάμενη σήμανση η οποία έρχεται σε
σύγκρουση με αυτήν που προτείνεται θα πρέπει να
απομακρυνθεί ή να καλυφθεί ώστε να αποφεύγεται η
σύγχυση των χρηστών του οδικού δικτύου κάτω από
οποιεσδήποτε συνθήκες (ημέρα - νύχτα).
10. Στο τέλος της ημέρας και αφού έχουν ολοκληρωθούν οι εργασίες σε όλο το πλάτος της οδού (τόσο στο
δεξί όσο και στον αριστερό κλάδο) ο πάσης φύσεως
εξοπλισμός θα απομακρύνεται από την οδό ώστε αυτή
να λειτουργήσει απρόσκοπτα τη νύχτα. Σε περίπτωση
που λόγω ειδικών συνθηκών στο πέρας της ημέρας οι
εργασίες ολοκληρωθούν μόνο στον ένα από τους δύο
κλάδους, θα πρέπει να παραμείνει στο οδόστρωμα κατά
τη διάρκεια της νύχτας μόνο η κατάλληλα εγκεκριμένη
για την περίπτωση αυτή σήμανση.
11. Μετά το πέρας των εργασιών (ολοκλήρωση του
έργου) οι εργοταξιακές πινακίδες και άλλα μέσα εργοταξιακής σήμανσης δεν επιτρέπεται να παραμένουν στην
περιοχή. Η αφαίρεση της εργοταξιακής σήμανσης και
ασφάλισης θα πρέπει να εκτελεστεί σε ώρες μειωμένου
κυκλοφοριακού φόρτου, επαναφέροντας την πρότερα
σήμανση του οδικού δικτύου της περιοχής.
Η παρούσα απόφαση έχει εφαρμογή μετά την δημοσίευσή της στην Εφημερίδα της Κυβερνήσεως καθώς και
μετά την έγκριση της μελέτης εφαρμογής εργοταξιακής
σήμανσης από την αρμόδια υπηρεσία για χρονικό διάστημα οκτώ (8) μηνών.
Για τυχόν μικρές μεταβολές στο χρονικό διάστημα
εκτέλεσης των προαναφερόμενων εργασιών δεν απαιτείται τροποποίηση της παρούσας απόφασης.
Αίτημα για παράταση της παρούσας απόφασης θα
πρέπει να υποβληθεί εμπρόθεσμα πριν από την λήξη
αυτής με πλήρη αιτιολογία.
Ο Δήμος Αμυνταίου στον οποίον κοινοποιείται η παρούσα απόφαση, παρακαλείται για τις δικές του ενέρ-
γειες.
Το ΚΤΕΛ Φλώρινας στο οποίο κοινοποιείται η παρούσα
απόφαση παρακαλείται για τις δικές του ενέργειες.
Η παρούσα απόφαση δεν αποτελεί άδεια τομής ή
εκσκαφής οδοστρώματος, η οποία χορηγείται από την
αρμόδια για την συντήρηση της οδού Υπηρεσία και
θεωρείται πριν από την έναρξη των εργασιών από την
Αστυνομική Αρχή, σύμφωνα με την παρ. 3 του άρθρου
47 του Κ.Ο.Κ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2408/18.06.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2408/18.06.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2408/18.06.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2408/18.06.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2408/18.06.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2408/18.06.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2408/18.06.2020
Κατά της παρούσας απόφασης επιτρέπεται, σύμφωνα με το τελευταίο εδάφιο της παρ. 2 του άρθρου 1 του
ν. 2503/1997, προσφυγή στον Υπουργό Υποδομών και Μεταφορών μέσα σε αποκλειστική προθεσμία τριάντα (30)
ημερών.
Η απόφαση αυτή να δημ οσιευθεί στην Εφημερίδα της Κυβερνήσεως.
Κοζάνη, 1 Ιουνίου 2020
Ο Συντονιστής Αποκεντρωμένης Διοίκησης
ΒΑΣΙΛΕΙΟΣ ΜΙΧΕΛΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2408/18.06.2020
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20200202408.pdf | Tokens: 17267]